Hegerberg kritisk til eget sjansesløseri
Lyon-angriperen brukte høyrefoten da hun plasserte inn det tidlige ledermålet og venstrebenet da hun plasserte ballen sikkert i hjørnet alene med keeper etter pause. Men da hun skulle punktere kampen like før pause, sleivet hun Kristine Mindes innlegg utenfor det åpne og gapende buret keepere hadde forlatt. – Slike skal sitte. Det er en strålende pasning som jeg skal bredside i mål, og det er ikke godt nok at den går utenfor. Samtidig var det greit at det skjedde i en kamp som ikke var så viktig, sier Hegerberg til VG. Landslagsspissen bommet på flere store sjanser og var kritisk til sjansesløseriet. – Det holder ikke når vi møter en tøffere motstander. Det må bedres, sier Hegerberg og innrømmer at det var skummelt før Norge fikk 2-0-målet. – Absolutt. Vi er sløv og får ikke noen rytme i det vi gjør. Samtidig er de tøff fysisk og gjør det vanskelig for oss. Men jeg vil si 3-1 er greit nok. Og vi er videre. Det er det som teller. VG-børsen:Slik spilte de norske jentene! Sløsingen med sjanser plaget også landslagssjef Even Pellerud. – Det var den mindre positive siden av kampen i dag. Vi sløser med sjansene og også med å skape dem. Og så var det en hel del unødvendig offsideløping.3-1-seieren holdt ikke til puljeseier siden Tyskland som ventet hadde få problemer med å kjøre over Thailand. Det betyr at Norge neste mandag møter laget som blir nummer to i puljen med Colombia, England, Frankrike og Mexico i Ottawa. – Jeg ønsker meg et lag som er så dårlig som mulig, sier landslagssjef Even Pellerud. – Jeg har troen på Norge. Uansett hvem vi møter skal vi være godt forberedt. Men individuelt må vi levere på høyere nivå hvis vi skal vinne neste kamp. Samtidige relasjoner og pasningsspillet må tas et steg videre. Nå får vi nullstille oss og levere en bedre kamp enn det vi gjør i dag, sier Hegerberg. – Vi må helt klart opp et par hakk. Jeg skulle gjerne ønske vi hadde fått mer flyt, men får med oss at vi er videre. Vi ser ikke best når vi styrer spillet. Det er helt klart. Det var bedre da vi kunne ødelegge litt for Tyskland, sier veteran Solveig Gulbrandsen. Elfenbenskysten røk hele 0-10 mot Tyskland, men viste til tider kvaliteter offensivt mot Norge. Allerede etter fem minutter fikk Ines Nrehy avsluttet fra god posisjon, men Ingrid Hjelmseth reddet greit i sin 96. landskamp. I neste angrep viste ikke keeperkollega Cynthia Djohore, som kom inn etter at Dominique Thiamale hadde sluppet inn 13 mål på to kamper, liknende ferdigheter. Målvakten åpnet hjørnet slik at Ada Hegerberg fikk en enkel jobb med å sette Emilie Haavis gode nikk i nettet.Men selv om Elfenbenskysten nærmest inviterte Norge til å øke ledelsen med til tider merkelig og uorganisert forsvarsspill, ble det med Hegerbergs ene scoring i første omgang. Lyon-spissen fikk selv to store muligheter, men traff ikke skikkelig da Djohore reddet med ansiktet (!) og sleivet Kristine Mindes «ferdigscorede» innlegg utenfor i en situasjon NRK-kommentator Tom Nordlie omtalte som «tidenes sjanse». To mål på fem minutter i andre omgang roet nervene på den norske benken der TV-bildene viste at Even Pellerud pustet lettet ut etter 2-0-målet. Hegerberg ble spilt gjennom av Lene Mykjåland og økte ledelsen til tross for at hun somlet noe med avslutningen. Elfenbenskysten slet voldsomt med å følge norske løp på dødballer, og fem minutter senere straffet det seg. Et langt frispark traff Maria Thorisdottir som noe ufrivillig serverte Solveig Gulbrandsen fra kort hold.Kampens flotteste mål sto Ange Nguessan for 20 minutter før slutt. Fra drøye 20 meter feide hun kula helt opp i hjørnet via tverrliggeren. – Ingen tabbe, men det er mulig å rekke bort der, sa NRK-ekspert og Avaldsnes-trener Tom Nordlie. Landslagssjef Even Pellerud gjorde fire endringer på laget som spilte 1-1 mot Tyskland torsdag. Elise Thorsnes, Emilie Haavi og Lisa-Marie Utland fikk alle sin første kamp fra start i Canada-VM mandag. Maren Mjelde var en av dem som fikk hvile etter perlefrisparket sist.
(Elfenbenskysten - Norge 1-3) Toppscorer Ada Hegerberg (19) utnyttet svakt keeper- og forsvarsspill, men misset «tidenes sjanse» mot Elfenbenskysten.